konformitetspress
Store norske leksikon,Psykologi,Sosialpsykologi
Konformitetspress er det press kulturen og sosiale normer øver på enkeltindivider slik at deres meninger, holdninger og atferd skal være mest mulig like.
Til en viss grad er konformitet om normer og væremåter stabiliserende og mentalt trygghetsskapende, men for stort konformitetspress kan redusere individets selvstendighet og dets mulighet til å tenke, føle og handle annerledes enn flertallet. Konformitetspresset kan dermed fungere undertrykkende og i noen tilfeller hindre nødvendig vekst og utvikling av et samfunn. Les mer i Store norske leksikon integritet massepsykologi flokkinstinkt kognitiv psykologi sosialpsykologi